NaiveNeuron/SloPal huggingface dataset:
Dostál, Ondrej, poslanec NR SR (2021-05-13):
Ďakujem, pán predsedajúci. Návrh zákona, ktorým sa mení a dopĺňa zákon č. 179/2011 Z. z. o hospodárskej mobilizácie a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, predkladajú na rokovanie Národnej rady Slovenskej republiky poslanci Ondrej Dostál, Ján Benčík, Petra Hajšelová, Jana Bittó Cigániková, Juraj Šeliga, Milan Vetrák a Miloš Svrček. Cieľom návrhu zákona je legislatívne upraviť možnosť prijímania niektorých opatrení hospodárskej mobilizácie nielen vo výnimočnom stave a v núdzovom stave, ale aj v mimoriadnej situácii. Návrh zákona nebude mať priamy vplyv na verejné rozpočty, neprináša nárok na pracovné miesta a nemá vplyv na zamestnanosť a tvorbu pracovných miest, na životné prostredie, podnikateľské prostredie ani na manželstvo, rodičovstvo a rodinu. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Viac o obsahu poviem potom v rámci rozpravy. Ďakujem.
Bugár, Béla, podpredseda NR SR (2016-10-26):
Ďakujem, pán spravodajca. Otváram rozpravu a pýtam sa, či sa hlási niekto ústne do rozpravy. Navrhovateľ, pán poslanec Galek. Končím možnosť sa prihlásiť. Nech sa páči, pán poslanec, máte slovo.
Pčolinský, Peter, poslanec NR SR (2021-05-13):
Ďakujem pekne. Pán kolega, ty si hovoril, že v súčasnosti len deväť ľudí je v kolúznej väzbe. Áno, ale to je teraz. Koľko ich bolo za posledný polrok, dajme tomu, hej? A súdy? Samozrejme, týchto ľudí postupne prepúšťajú a tie dôvody, keď si pozrieš rozsudky a odôvodnenia Najvyššieho súdu alebo špeciálneho a trestného súdu, tak buď sú porušované práva týchto obvinených, alebo dôkazná situácia stojí úplne na vode. Čiže áno, dnes je deväť ľudí, ale tých ľudí je diametrálne viac len za posledné mesiace. A ako hovorila kolegyňa, každý jeden človek stojí za niečo. Čo sa týka návrhu, on nerieši len kolúznu väzbu, on rieši aj preventívnu väzbu. Čiže to nie je len o kolúznej väzbe, to je aj o preventívnej väzbe. Čiže tu sa bavíme rádovo o stovkách až neviem koľko pomaly dvoch tisícoch ľudí. Ty si hovoril, že OČTK postupujú v súlade so zákonom. Ja to nespochybňujem a teraz si len položme rečnícku otázku v úvodzovkách: „Čo ak niekedy OČTK ohýbajú zákon, vykladajú si ho po svojom napríklad?“ Ako príklad uvediem to zbavenie mlčanlivosti. OČTK a prokuratúra tvrdia, že môže vypovedať o všetkých veciach, ktoré sú mu kladené za vinu, bla, bla, bla, bez toho, aby bol zbavený mlčanlivosti. Lenže jediný, kto v zmysle zákona môže vykladať narábanie s utajovanými skutočnosťami, je Národný bezpečnostný úrad a metodické usmernenie Národného bezpečnostného úradu, že za každých okolností musia byť zbavení mlčanlivosti. Čiže je to v súlade so zákonom? No zjavne nie, ale napriek tomu, oni ďalej tvrdia, že nemusí byť zbavený mlčanlivosti. Ja sa pýtam prečo? Prečo je to taký problém, však napíšem jeden papier, prezidentka podpíše a vybavené, ale dva mesiace tvrdošijne odmietajú.
Paška, Pavol, predseda NR SR (2012-11-29):
Hlasujeme o bodoch 1 a potom 3 až 26 zo spoločnej správy. Odporúčanie je schváliť ich. (Hlasovanie.) 138 prítomných, 79 za, 8 proti, 51 sa zdržalo. Tieto body sme schválili.
Hladký, Pavol, poslanec NR SR (2011-07-08):
Teraz, prosím, dajte hlasovať o pozmeňujúcom návrhu pána poslanca Gála. Ak pán poslanec súhlasí, o všetkých bodoch spoločne. Sťahujete zákon? (Reakcie z pléna.) Návrh, návrh.
Danko, Andrej, predseda NR SR (2019-10-23):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Ak nie, vyhlasujem rozpravu za skončenú. Chce sa vyjadriť pani navrhovateľka? Nie. Žiada si záverečné slovo pán spravodajca? Ak nie, poprosím, aby ste oznámili termín hlasovania. Predpokladám, že... Tibor? Pán poslanec Glenda, v pondelok? (Reakcia z pléna.) V pondelok o 11.00 hod. Prerušujem rokovanie o tomtom bode. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení zákona č. 4/2019 Z. z. Vládny návrh zákona má tlač 1598, spoločná správa výborov má tlač 1598a. Prosím ministerku vnútra Denisu Sakovú, aby v zastúpení ministra hospodárstva vládny návrh zákona odôvodnila. [Rokovanie o vládnom návrhu zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení zákona č. 4/2019 Z. z. , tlač 1598.]
Viskupič, Jozef, poslanec NR SR (2011-05-26):
Ďakujem. Podobne, ako dvaja predrečníci, mňa to až prehnane prekvapilo, ako sa včera hovorilo, divadelnosť tohoto prejavu, tá agresivita. Keď sa tu odvolávate na diplomatické aktivity našej krajiny, myslím si, že je treba fakt sa s chladnou hlavou zamyslieť nad tým, aby sme odkázali cez hranice pri tvorbe ústavy iného štátu a správali sa pri tom rozumne a pokojne. Ten agresívny tón, ktorý bol pre mňa prekvapivý, pozerám, že aj pre viacerých kolegov, si neviem ja vôbec v diplomatickom jazyku aj na oblasti preventívnej diplomacie predstaviť. Zároveň ma prekvapil aj jeden fakt, kedy ste hovorili o tom, či niekto pochybuje o tom, že by si mohol vysvetliť niekto toto vyjadrenie, že je podporné. No ja o tom vážne pochybujem, pretože slová tohto vyjadrenia hovoria, že niečo berieme na vedomie a niečo nás znepokojuje. Tak myslím si, že ťažko tam nájdete nejaký most na to, alebo premostenie toho, že by to mohli si vyložiť ako podporu činností pri krokoch, ktoré urobili pri prijímaní ústavy. Ďakujem.
Glváč, Martin, podpredseda NR SR (2018-09-19):
S reakciou, pán poslanec Fecko.
P. Hrušovský, predseda NR SR: (2004-05-26):
Nech sa páči, pán poslanec Minárik.
Danko, Andrej, podpredseda NR SR (2023-12-08):
Poslanec Sabo.
A. Belousovová, podpredsedníčka NR SR: (2008-07-03):
Nech sa páči, pán minister.
Glváč, Martin, podpredseda NR SR (2019-03-29):
Ďakujem. S faktickými poznámkami päť poslancov. Končím možnosť prihlásiť sa. Pán poslanec Bernaťák ako prvý.
Čaučík, Marián, poslanec NR SR (2024-01-18):
Reagujem na predrečníka, pretože pán poslanec Šipoš hovoril aj o občianskych protestoch ako o reakcii na to dianie, ktoré sa tu deje v Národnej rade. Takže ja by som rád to dokončil, ak môžem, pán predsedajúci. Korupciu považujeme za rakovinu našej spoločnosti. Jej negatívne dôsledky pociťujeme všade v zdravo... (Prerušenie vystúpenia predsedajúcim. Reakcie z pléna.)
Ľ. Vážny, minister dopravy, pôšt a telekomunikácií SR: (2007-11-29):
Dávam však do pozornosti a chcem upozorniť na iné súvislosti. Toto cestné prepojenie je vhodné a naozaj napomôže primeranému a potrebnému spojeniu regiónov Kysúc a Oravy. Potrebné je však upozorniť na to, že to, čo nám najviac komplikuje a sťažuje ukončenie tejto stavby, to je zase úplne neprofesionálne, neviem, či úmyselne, alebo neúmyselne riadený investičný proces bývalým vedením rezortu, či už v štádiu prípravy, tak aj v štádiu prípravy projektu, tak aj v štádiu tendra a vlastnej realizácie tiež. Predmetná stavba bola začatá v zmysle uznesenia vlády č. 189/2002 počas úradovania minulej vlády v roku 2004. V zmysle uzavretého kontraktu medzi ministerstvom dopravy, pôšt a telekomunikácií a Slovenskou správou ciest bol verejným obstarávateľom vybratý zhotoviteľ so zmluvou na celkový náklad stavby niečo málo vyše 1 mld. Sk. Počas výstavby bol celkový náklad postupne zvyšovaný až na dnešných 1,7 mld. korún, t. j. o 70 % a to ešte nie je definitíva. To znamená, ten režim toho kontraktu bol nastavený tak, že zrejme tá stavba skončí niečo vyše 2 mld., a to je práve to, čo nám veľmi komplikuje život, pretože Slovenská správa ciest nie je postavená na takéto veľké stavby a keby od začiatku vedela, ako sa tá stavba bude vyvíjať, tak takisto by vedela svoje sily rozložiť do patričných rokov, ale takéto časované míny v kontrakte nám spôsobujú najväčšie problémy, aby sme v potrebnom čase túto stavbu dokončili. A ozaj dôjde k jej nárastu skoro o 100 %. Napriek tomu všetkému sa snažíme túto cestu, ako som už spomenul, že ju považujeme za významné prepojenie oboch regiónov, čo najskôr dokončiť, ale vzhľadom na tak zle zadefinovaný kontrakt a vzhľadom na technickú náročnosť tejto stavby plánujeme jej ukončenie až začiatkom roku 2009. Ďakujem.
Glváč, Martin, podpredseda NR SR (2017-02-14):
S faktickými poznámkami piati poslanci. Ukončujem možnosť prihlásenia sa. Pán poslanec Antal, nech sa páči.
Kremský, Peter, poslanec NR SR (2020-07-14):
Ďakujem veľmi pekne. Ďakujem za ocenenie. Ja len na vysvetlenie pánovi Kérymu, pánovi Kuffovi, že naozaj ja si myslím, že ľudia, ktorí majú zákon v sebe, nepotrebujú zákony, pretože cítia to, čo je dobré, a to robia a sú aj zodpovední. Ale ak teda vám to uniklo v Biblii, ja vám zacitujem. Prvý list Timotejovi, prvá kapitola, 9. verš: „Zákon nie je daný pre spravodlivého, ale pre nespravodlivých a nepoddajných, pre bezbožných a hriešnikov, pre zvrhlých a svetákov, pre otcovrahov a matkovrahov, pre vrahov vôbec.“ Sväté písmo, katolícky preklad. Ďakujem.
Verešová, Anna, poslankyňa NR SR (2018-02-13):
Veľmi ma mrzí, že som mala kartičku niekde inde a nemohla som sa prihlásiť rýchlo do ústnej, tak skúsim takto vo faktickej. Prosím vás pekne, právo na vzdelanie má každé dieťa. To je totálna pýcha každého z nás, ak my budeme rozprávať o tom, že či dieťa má právo a či máme sa oňho postarať a podobne. Prosím vás pekne, ani jeden z nás nemá žiadnu na tom, nemá žiadnu, kde sa narodil, že vôbec za to nezodpovedá, tak ako aj tieto deti. Ja som v osade taktiež bola, ako tu spomínali aj moji predrečníci, a keď som videla tie deti tam behať a nechodili do škôlky a neboli v škôlke, tak som si spomenula na moje vnúčatá, ktoré automaticky chodia do škôlky, pretože sa o nich rodičia starajú. Áno, ako kolega Matovič hovoril, že to je jedna vec, rodičia, ktorým tiež treba nejako pomôcť. Ale tieto deti, my sa o ne musíme, prosím vás pekne, postarať. Hovorí to aj dohovor o právach detí. Áno, toto je prvý krok. Toto je krok A. Povinné škôlky pre deti zo sociálne znevýhodneného prostredia. Ten zákon je skvelý, pretože školský zákon, náš školský zákon, nám presne taxatívne vymenuváva, kto to je a čo to je sociálne znevýhodnené prostredie. Pracovala som, je to aj segregovaná komunita, ale nielen. Ja som pracovala s mnohými rodinami z majoritnej spoločnosti, chudobnými osamelými matkami, týranými ženami, ktorým sme odporučili, aby tieto deti dali do škôlky. Ale som presvedčená a videla som, že sa tá pasca, ten uzol, v ktorom tieto mamy a tieto deti sú, prepne práve tým, že budú môcť chodiť všetci do škôlky, čo je krok A. Následne vláda a štát je povinný podporovať komunitné centrá, terénnu prácu priamo v prirodzenom rodinnom prostredí, robiť s týmito deťmi, lebo to je naozaj investícia do budúcnosti a o to by sme sa mali všetci starať.
Hrušovský, Pavol, poslanec NR SR (2015-12-02):
Ďakujem pekne. Škoda, Martin, že odchádzaš, preto, lebo ty si vniesol do tejto diskusie viacej, ako je vhodné, ideologický rozmer. A žasnem nad tým, čo si o našom kandidátovi, resp. o kandidátovi, ktorého som si ja dovolil navrhnúť preto, lebo profesora Mikloška, kolegyne, kolegovia, osobne poznám. A dám ruku do ohňa za toho kandidáta, že ak bude zvolený, môžete byť naňho hrdí a môžete sa naňho spoľahnúť, že prácu, ktorú by mal zverenú, bude vykonávať absolútne profesionálne, nezávisle a v súlade s európskou legislatívou. Nemiešajte tu vaše ideologické pohľady a táraniny. Čo Jozef Mikloško také z hľadiska ideologických postojov pri vzťahu k tomu, čo robí? A tá robota hovorí zaňho, že je to naozaj úspešný manažér mnohých strategických projektov ochrany detí pred násilím. Nikdy som nemal s Jožom Mikloškom mladším skúsenosť, že by ideologizoval. Naopak, mal som tú príležitosť častokrát s ním spolupracovať a myslím, že mnohí ďalší kolegovia pri mnohých zmenách slovenskej legislatívy týkajúcich sa práve ochrany detí pred násilím, ale aj umiestňovaním osamotených detí do či už detských domovov, alebo do rodín, ktoré prejavili o to záujem. Preto by som naozaj chcel poprosiť, odpolitizujme, odideologizujme a pristúpme k tejto voľbe zodpovedne a tá zodpovedná voľba by bola taká, že Jozef Mikloško by získal našu dôveru. Ďakujem.
P. Prokopovič, poslanec: (2001-12-18):
J. Migaš, predseda NR SR: Hlasujeme o pozmeňujúcich návrhoch pána poslanca Ferkóa. Budeme hlasovať spoločne o všetkých jeho pozmeňujúcich návrhoch. Prezentujme sa a hlasujme. Hlasujeme o pozmeňujúcich návrhoch pána poslanca Ferkóa spoločne. (Hlasovanie.) Prítomných je 117, za 75, proti nikto, zdržalo sa 36, nehlasovalo 6. Tieto návrhy sme schválili. Ďalej.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147, za 107, proti 9, 29 sa zdržalo, 2 nehlasovali. Konštatujem, že Národná rada tento návrh schválila. Ďalej prosím spoločného spravodajcu z výboru pre vzdelávanie, vedu, mládež, poslanca Radovana Marcinčina, aby uvádzal hlasovanie v druhom čítaní o návrhu poslanca Vašečku na vydanie zákona, ktorým sa dopĺňa zákon č. 249/2008 Z. z. o výchove a vzdelávaní, školský zákon (tlač1598), bod 124 schváleného programu. Nech sa páči, pán poslanec, máte slovo. [Hlasovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1598.]
Grendel, Gábor, podpredseda NR SR (2021-09-21):
Ďakujem pekne. Prerušujem rokovanie o tomto bode programu. Teraz bude nasledovať druhé čítanie o návrhu poslancov Zuzany Šebovej, Moniky Péter, Jany Žitňanskej a Mareka Krajčího na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona má parlamentnú tlač 569, spoločná správa výborov má tlač 569a. Dávam slovo pani poslankyni Zuzane Šebovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Zuzany Šebovej, Moniky Péter, Jany Žitňanskej a Mareka Krajčího na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 569.)
Laurenčík, Milan, podpredseda NR SR (2020-06-04):
Poslanec Marian Kotleba.
Laššáková, Jana, podpredsedníčka NR SR (2014-11-08):
Pán poslanec Frešo.
Šeliga, Juraj, podpredseda NR SR (2021-03-30):
V rozprave teraz vystúpi pani poslankyňa Monika Kozelová.
Ďuriš Nicholsonová, Lucia, podpredsedníčka NR SR (2017-12-13):
Ďakujem pekne, pani spravodajkyňa. Otváram všeobecnú rozpravu, písomne sa neprihlásil nikto, ale v zmysle rokovacieho poriadku požiadala o slovo pani predkladateľka. Nech sa páči.
Laššáková, Jana, podpredsedníčka NR SR (2014-06-05):
Panie poslankyne, páni poslanci, každý využil svoje právo hlasovať? Počkáme chvíľu, nech nám, lebo išli ešte kolegovia, nech nám prídu povedať, že môžem vyhlásiť tajné hlasovanie za skončené. Ešte raz sa pýtam, panie poslankyne, páni poslanci, využil každý svoje hlasovacie právo? Ak áno, vyhlasujem tajné hlasovanie za skončené a prosím všetkých overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem prestávku do skončenia hlasovania, do 17.40. (Prestávka.) (Po prestávke.)
Šeliga, Juraj, podpredseda NR SR (2020-04-28):
Ďakujem pekne. Tri faktické poznámky. Ako prvá, pani poslankyňa Brisudová, nech sa páči.
Vaľová, Jana, poslankyňa NR SR (2011-09-09):
Ďakujem veľmi pekne. Pán poslanec, vo svojom vystúpení ste povedali, že treba robiť také zákony, ktoré nebudú vytvárať dlhy v spoločnosti. Ešte sa toho nikto nedotkol a ja vo svojom vystúpení poviem, návrh zákona, čo je zarážajúce, tento má negatívny vplyv na rozpočet verejných financií v roku 2012 vo výške 60 mil. eur, čo je veľmi nezodpovedné v čase, keď sa má dosiahnuť fiškálna konsolidácia tak, aby v roku 2013 Slovensko malo deficit verejných financií pod 3 % HDP. Preto verím, pán poslanec, že určite tento zákon v takomto znení nepodporíte, pretože, ako hovoríte sám, nemali by sme vytvárať dlhy. A tento zákon nám vytvára dlhy v spoločnosti. Ďakujem.
I. Mikloš, podpredseda vlády a minister financií SR: (2005-10-27):
Vecne to vysvetlil pán poslanec Mikuš, myslím, že veľmi jasne. Ide o isté zvýšenie, zhruba teda tých 9 korún na sedemdecovej fľaši 40-percentného alkoholu, zhruba 13 korún na litrovej fľaši. Stále však ešte ostávame pod úrovňou spotrebnej dane z liehu okolitých krajín Vyšehradskej štvorky a navyše, ako spomenul pán poslanec Mikuš, na ECOFIN-e už bolo schválené ďalšie budúce zvyšovanie týchto minimálnych sadzieb. A myslím, že je aj rozumnejšie, ak sa tomuto budúcemu zvýšeniu prispôsobujeme už teraz, aby sme nemuseli potom zvyšovať túto daň skokovo. Tak myslím, že v tomto zmysle všetko bolo povedané a vysvetlené. Chcem teda podporiť pozmeňujúce návrhy, ktoré navrhuje gesčný výbor, s tým pozmeňujúcim návrhom, ktorý predniesol pán spravodajca, pán poslanec Mikuš. Ďakujem pekne.
Figeľ, Ján, podpredseda NR SR (2013-05-29):
Nech sa páči, Jozef Mikuš.
Ďuriš Nicholsonová, Lucia, podpredsedníčka NR SR (2016-10-20):
Pani poslankyňa Remišová nechce reagovať na faktické poznámky. Otváram teraz možnosť, vážené kolegyne, kolegovia, prihlásiť sa ústne do rozpravy. Končím možnosť prihlásiť sa do rozpravy. Prihlásili sa traja páni poslanci, pán poslanec Matovič, pán poslanec Heger a pán poslanec Fecko. Pán poslanec Matovič, nech sa páči.
P. Paška, predseda NR SR: (2008-02-14):
Máte slovo, pani poslankyňa.
Mazurek, Milan, poslanec NR SR (2018-05-25):
Jano, hovoril si o tom, že Andrejovi Kiskovi, chudáčikovi, je ľúto, že sa rozdelilo Česko-Slovensko a že už nie sme ako nejakí bratia alebo jeden národ, ako to niekedy razili, v jednom štáte. Ja možno viem prečo. Pretože pán Kiska sa s tým nerád chváli, ale má dosť veľké aktivity v mnohých nebankových spoločnostiach Českej republiky, ktoré vypaľujú od ľudí peniaze za dosť nepekné úroky, ale veď on s tým nemá problém, a poberá takto, ako povedal, že si chce zabezpečiť svoju rodinu do budúcnosti, celkom pekné peniaze. Jednoducho náš pán dobrý anjel, prezident žije z peňazí, ktoré sú od najchudobnejších ľudí v Českej republike, ktorí rovnako často krát ako my, respektíve naši ľudia musia si požičiavať na lieky a podobne od takýchto nebankových organizácií, ktorí naozaj dajú svoje úvery aj rôznym nesolventným klientom za nejaké domy, byty, ktoré týmto nebankových organizáciám zapíšu, respektíve založia. No a toto sú zdroje príjmov pána Andreja Kisku, ktorý sa tvári ako morálny etalón, proste bojovník za, neviem čo všetko, čistý politik a tak ďalej. A mne sa normálne, aleže naozaj zdvíha žalúdok, keď ho vidím, pretože on nemá vôbec, vôbec nijaké morálne právo hovoriť o sebe alebo hovoriť vôbec o nejakej morálke. On jednoducho nerešpektuje absolútne nič, nič, čo z jeho pozície jednoducho vyplýva. A mohli by sme hovoriť hodiny a hodiny, veď som aj rád, že budem mať možnosť vystúpiť čoskoro v rozprave a zhodnotiť množstvo vecí, tak ako to zhodnotil aj predrečník Ján Mora, o tom všetkom, čo už Andrej Kiska stihol navystrájať. Ale keď si to zhodnotíme celkovo dokopy a zistíme, že takýto človek je prezidentom Slovenskej republiky, tak sa jednoducho naozaj musí všetkým ľuďom, čestným, poctivým ľuďom zdvíhať žalúdok.
Grendel, Gábor, podpredseda NR SR (2020-07-07):
Ďakujeme, pán poslanec. Ďalšou vystupujúcou je pani poslankyňa Lucia Ďuriš Nicholsonová z frakcie Európskych konzervatívcov a reformistov.
Laššáková, Jana, podpredsedníčka NR SR (2013-09-19):
Dobre. Ďakujem aj ja, pán minister. V poradí šiestu otázku položil pán poslanec Blaha ministrovi práce, sociálnych vecí a rodiny Jánovi Richterovi a otázka znie: „Vážený pán minister, vláda Francúzska v júli schválila návrh zákona o solidárnom a sociálnom hospodárstve, ktorý počíta s možnosťou prevzatia podniku zamestnancami a vytvorenia družstiev a výrobnej samosprávy. Takýto projekt pod názvom Ozdravené továrne funguje úspešne už dlhší čas v Argentíne a iných štátoch. Neplánuje podporovať zamestnanecké družstvá a solidárnu ekonomiku aj slovenská vláda?“ Nech sa páči, poprosím vás o, pán minister, o odpoveď, ako aj o oznámenie ukončenia odpovede.
Pollák, Peter, poslanec NR SR (2022-12-08):
Ďakujem pekne, pán podpredseda. Musím oceniť, pán poslanec Kuffa, váš kultivovaný a vecný tón, naozaj ste príkladom toho a ocenil by som, ak by aj kolegovia z bývalej ĽSNS by si zobrali od vás príklad a zachovali tu nejakú úroveň komunikácie, nie na úrovni nejakej krčmovej diskusie. Vy ste spomínali hneď na začiatku, akú silu má slovo a ja s vami súhlasím. Slovo niekedy zabolí viac ako nejaká facka a vo vás viac zarezonuje a určite si slovo viac zapamätá človek ako nejaký fyzický útok. Neskôr ste potom spomínali Boha, ja musím uznať, že tento príspevok naozaj mi aj dobre padol, keď ste začali rozprávať o Bohu a takisto vlastne toto chcem nasmerovať k bývalým poslancom ĽSNS, oni si totižto našli takúto skratku cez Boha, kde oni tú slobodu slova vyjadrujú cez nenávisť a vlastne schovávajú ju za Boha. Nie, ak by tu, ak teda toto celé sleduje Boh, tak určite Boh by netoleroval túto nenávisť a takisto by odsúdil a verím tomu, že odsúdite aj vy to, ako sa správajú vlastne bývalí členovia ĽSNS a s akými príspevkami chodia. Verím tomu, že aj vy uznáte, že toto už sloboda slova nie je. Ak niekto podnecuje k nenávisti, ak niekto stále hľadá obete a útočí na nich priamo cez nejaké skratky. Napríklad aj cez Boha a schovávajú sa za Boha. Určite budete súhlasiť so mnou. A ešte raz ďakujem za váš kultivovaný a vecný tón. Ďakujem.
Ďuriš Nicholsonová, Lucia, podpredsedníčka NR SR (2018-03-23):
S reakciou na faktické poznámky pani poslankyňa Kiššová.
Pčolinský, Peter, poslanec NR SR (2017-12-13):
Ďakujem pekne, vážení kolegovia a kolegyne, tak ako minulý rok by som rád poprial v mene rodiny Pčolinských príjemné prežitie vianočných sviatkov.
Kalmárová, Viera, poslankyňa NR SR (2024-01-11):
Ďakujem veľmi pekne za slovo. Chcem urobiť takú analýzu toho, akým spôsobom sa tu používa termín mafiánsky balíček a alias promafiánsky balíček a dohodnúť sa na tom, že čo je správnejšie. Viete, už Francis Bacon vedel, že príčinou nedorozumení medzi ľuďmi je aj to, že si pod rovnakými slovami predstavujú rôzny obsah, naz... nazýval to tzv. idoly trhu. Tak Oskar tento balíček, myslím, že nazval proma... promafiánsky, ak som dobre počula. Teraz aký je rozdiel medzi tými dvoma adjektívami. Profa... promafiánsky balíček by totiž mohlo znamenať aj toho, aj to, že ho mohli vytvoriť úctyhodní ľudia, ktorí ho omylom, nechtiac, náhodou skonštruovali v prospech mafie, teda preto promafiánsky. A v tomto prípade sa označuje len cieľová skupina. Naopak, mafiánsky balíček znamená aj to, že ho vytvorili mafiáni. Teda označuje sa aj autorstvo. A mafia predsa nepracuje pre úctyhodných ľudí, ale sama pre seba. Preto je presnejšie označovať túto novelu ako mafiánsky balíček, ktorý označuje aj autora, aj cieľovú skupinu. Ďakujem. (Potlesk.)
Figeľ, Ján, podpredseda NR SR (2013-05-30):
Nech sa páči, Jozef Mikuš je ďalším písomne prihláseným do rozpravy. Jozef, ideš.
Pellegrini, Peter, podpredseda NR SR (2020-07-07):
Pani poslankyňa Kozelová.
Bugár, Béla, podpredseda NR SR (2017-09-14):
Dobre, takže tri minúty. Nech sa páči, ešte vystúpi pán poslanec Klus. Vážené panie poslankyne, páni poslanci, prosím o väčší kľud.
Zmajkovičová, Renáta, podpredsedníčka NR SR (2013-10-15):
Ďalším, ktorý vystúpi v rozprave, je pán poslanec Mihál. Nech sa páči, máte, pán poslanec, slovo.
Laššáková, Jana, podpredsedníčka NR SR (2012-10-30):
Pán poslanec Kolesík, nech sa páči.
Jurinová, Erika, podpredsedníčka NR SR (2014-06-05):
Žiada si záverečné slovo aj pán spravodajca? Nech sa páči.
B. Bugár, podpredseda NR SR: (2005-06-28):
D. Bollová, poslankyňa: Ďakujem pekne, pán predsedajúci. Pán minister, ak dovolíte, budem reagovať na vaše vystúpenie tromi poznámkami. Pán minister, ktorý vystupoval. Hovorili ste v závere o Slovenskej informačnej službe, ktorá je štátnou inštitúciou. Dovolím si doplniť, že je plná odborníkov, súčasných eštebákov, ktorí podľa vás pracujú oveľa horšie ako tí socialistickí, podľa toho, čo ste povedali. Ich informácie sú zlé, neopodstatnené a tak ďalej. Ďalej ste povedali, že tú budovu ste teda prenajali výhodne. Ja by som sa chcela spýtať, čia je tá budova, pán minister? Koľko ste zaplatili za výberové konanie, komu ste platili za konzultácie o tom, ktorú z ponúk máte vybrať? A na záver tretia poznámka. Som veľmi rada, neviem, či ste sa preriekli, alebo ste to povedali zámerne, že keď ste nastúpili na ministerstvo, bolo tam  180 ľudí, to je pred tromi rokmi, a dne ich je tam 320. Pán minister, nepamätáte sa náhodou, že v Programovom vyhlásení vašej vlády bolo znižovanie administratívy? Nemali ste to povedať, lebo myslím, že taký istý stav je na všetkých ministerstvách. Len by som sa potom chcela spýtať, načo sa zvyšujú stavy zamestnancov na ministerstvách, ktoré už pomaličky nič nespravujú. Ministerstvo hospodárstva prevzalo určitý štátny majetok, ktorý obhospodarovalo. Čo obhospodaruje dnes? Ministerstvo zdravotníctva, vaše ministerstvo, ministerstvo pôdohospodárstva a tak ďalej. Veď všetok majetok je už pomaly predaný, čo vy tam spravujete, keď sa tak rozrastáte početne? Ďakujem.
Kamenický, Ladislav, poslanec NR SR (2019-04-03):
Ďakujem pekne. Vážený pán predsedajúci, vážené pani poslankyne, vážení páni poslanci. Dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný poslanecký návrh bol doručený poslancom Národnej rady Slovenskej republiky s tým, že vláda požiadala prerokovať tento poslanecký návrh prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 43. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ak spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbor uvedený návrh, výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona.
Borec, Tomáš, minister spravodlivosti SR (2012-12-17):
Veľmi pekne ďakujem za slovo, pani predsedajúca. Vážené panie poslankyne, vážení páni poslanci, na rokovanie predkladám v zmysle legislatívneho plánu úloh vlády Slovenskej republiky na 2. polrok vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa mení a dopĺňa zákon č. 530/2003 Z. z. o obchodnom registri. Cieľom navrhovanej právnej úpravy je splnenie povinnosti vyplývajúcej Slovenskej republike z členstva v Európskej únii, a to povinnosti transponovať do slovenského právneho poriadku smernicu Európskeho parlamentu a Rady 2011/7/EÚ o boji proti oneskoreným platbám, o obchodných transakciách v prepracovanom znení a tiež ako aj reakcie na podnety aplikačnej praxe. Predmetná smernica bola prijatá v rámci iniciatívy komisie Európskej únie, nazvanej small business act, ktorá identifikovala ako kľúčovú úlohu malých a stredných podnikov z hľadiska konkurencieschopnosti hospodárstva Európskej únie. Zároveň iniciatíva pomenovala ako najväčší problém skutočnosť, že malé a stredné podniky v čase globálnej krízy nedisponujú účinným prístupom k financiám, čo ich častokrát vedie do platobnej neschopnosti. V nadväznosti na uvedené sa v dôsledku transpozície smernice navrhujú do právneho poriadku Slovenskej republiky prebrať ustanovenia, ktoré sú spôsobilé založiť predpoklad pre zlepšenie platobnej disciplíny. Vládny návrh zákona bol predmetom riadneho pripomienkového konania a vláda Slovenskej republiky ho schválila na svojom rokovaní dňa 28. septembra tohto roku. Vládny návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne v súlade aj s právom Európskej únie. Čo sa týka stanoviska k spoločnej správe, Ústavnoprávny výbor Národnej rady schválil spoločnú správu k predmetnému návrhu dňa 27. novembra. Stotožňujem sa so všetkými závermi vyplývajúcimi zo spoločnej správy výborov Národnej rady a mám za to, že ich zapracovanie prispeje k skvalitneniu novej právnej úpravy. Súčasne sa stotožňujem so spoločným hlasovaním o bodoch 1 až 7, s návrhom schváliť. Po schválení príslušných pozmeňujúcich a doplňujúcich návrhov uvedeným spôsobom odporúčam Národnej rade schváliť vládny návrh zákona. Ďakujem pekne. Skončil som.
Paška, Pavol, predseda NR SR (2014-06-11):
(Hlasovanie.) 120 prítomných, 48 za, 1 proti, 71 sa zdržalo. Ani tento návrh nezískal podporu. Pán poslanec Mičovský uvedie v prvom čítaní hlasovanie o návrhu pána poslanca Fecka na vydanie zákona č. 504 o nájme poľnohospodárskych pozemkov, je to tlač 979. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 979.)
Grendel, Gábor, podpredseda NR SR (2020-11-03):
S ďalšou faktickou poznámkou pani poslankyňa Laššáková.
P. Pelegrini, poslanec: (2010-02-03):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Zo znenia návrhu zákona je zrejmý účel navrhovanej úpravy a konštatujem, že uvedený návrh spĺňa z formálnoprávnej stránky všetky náležitosti uvedené v predmetných ustanoveniach zákona Národnej rady o rokovacom poriadku. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Ďalej v súlade s rozhodnutím predsedu Národnej rady Slovenskej republiky zo 16. decembra 2009 č. 1402 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku, výbor pre pôdohospodárstvo, životné prostredie a ochranu prírody a výbor pre verejnú správu a regionálny rozvoj. Za gestorský výbor navrhujem výbor pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa ich pridelenia. Pán predsedajúci, otvorte, prosím, rozpravu.
Sulík, Richard, predseda NR SR (2010-08-10):
Ďakujem vám. Dávam slovo poverenej členke ústavnoprávneho výboru poslankyni Jane Dubovcovej, aby informovala Národnú radu o výsledku prerokovania návrhu vlády na skrátené legislatívne konanie vo výbore. Pani Dubovcová, nech sa páči.
Gröhling, Branislav, poslanec NR SR (2018-05-10):
Ďakujem veľmi pekne za pripomienky. Ja vo všeobecnosti ich iba zhrniem. Návrh zákona sa má alebo zákon sa má pripravovať tak, aby pomáhal, a nie tak, aby jednotlivé župy museli rozmýšľať, akým spôsobom budú suplovať jednotlivé veci. Takže aj ja oceňujem to odstránenie krátenia normatívu. Hovorili sme to už veľmi dlho, verím, že to pomôže veľmi veľa župám a v rámci toho, v rámci tej podpory a rozvoja. Čo sa týka tej Treximy, ja pôjdem teda ešte do ústnej rozpravy, naozaj môžme debatovať veľmi dlho o tom, ako teda tie dáta sa získavajú, ako sa spracovávajú. A úplne súhlasím s tebou, Zuzka, s jednotlivými vecami, ktoré si ty hovorila. Ja s tou Treximou aj komunikujem, aby sme naozaj sa dostali čo najďalej, aby tie dáta boli také, že poviem, že áno, na základe tohto môžme ich zverejniť, môžme dať nejaké odporúčania, ale stále budem hovoriť, že nerozhodujme a nechajme to rozhodovanie v podstate na rodičov, že oni sú jediní tí, ktorí môžu rozhodnúť, že ako to má byť. A čo sa týka ešte tej ústnej rozpravy, podľa mňa asi všetci by sme mali vystupovať k tomu odstráneniu správneho konania, lebo to sa tak linie jednotlivými tými vládnymi návrhmi alebo poslaneckými a podľa mňa to nie je správny smer takej tej centralizácie moci do rúk ministerstva školstva. Ono by skôr to malo decentralizovať a uvoľňovať a určovať iba nejaký veľký rámec, ale nie rozhodovať a zasahovať. Ja aj vysvetlím, že ako to bude fungovať v praxi a čo sa vlastne môže udiať aj v takej Nitre, kde potrebujeme automechanikov, ako to ministerstvo bude vedieť veľmi rýchlo ovplyvniť. A posledná vec je, my tu diskutujeme o duálnom vzdelávaní ako jedinej záchrane odborného vzdelávania, ale podľa mňa to je iba čiastka toho odborného vzdelávania, akože nemali by sme sa veľmi tak fokusovať iba na duálne vzdelávanie, pretože ten život plynie aj okrem tohto systému a tí mladí ľudia, resp. školy si vedia nájsť aj iný spôsob. Ďakujem.
Grendel, Gábor, podpredseda NR SR (2022-02-25):
Pán poslanec Baška.
J. Brocka, poslanec: (2006-12-05):
Pán kolega, ja som nehovoril, že dane sú trestom. Ja som hovoril, že vysoké dane sú trestom, alebo ak vy chcete zvyšovať dane tým, ktorí poctivo pracujú, a to nie sú tí zbohatlíci a milionári, ktorých vy obhajujete. To sú tí chudobní remeselníci, to sú mnoho razy tí rodičia viacdetných rodín, ktorí musia chodiť každý deň do roboty, aby svoje rodiny uživili. Pán kolega, ja som vás nechcel vyprovokovať k diskusii o záujmových skupinách, ale prosím, ak naša záujmová skupina sú rodiny s deťmi, tak vaša záujmová skupina sú tí, ktorých ste napríklad presadili do Transpetrolu a nechcete o nich diskutovať, lebo keby ste chceli, tak by bol v programe tejto schôdze aj takýto bod. Ale vy sa takejto diskusie bojíte, pán kolega.
D. Lipšic, poslanec: (2008-04-03):
Čo sa týka sylogizmu, no u tohto sylogizmu to je pomerne zjavné. Prvá premisa je, že ste podali návrh na zúženie imunity. Druhá premisa je, že doteraz ste vždy hlasovali proti zúženiu imunity. Záver tohto sylogizmu je jediný, že vaše názory sú proste v rozpore. A sylogizmus, ako dobre viete, je zlý vtedy, keď je buď nesprávna jedna premisa, alebo keď z tých premís záver nevyplýva. Tu je to úplne evidentné. Toľko k sylogizmu. Pán predseda, po prvé mňa baví môj osobný život a baví ma zatiaľ aj politika, ale ďakujem, že si tak všímate a máte starosti o môj osobný život, budem to večer tlmočiť mojej manželke. Spomínali ste, pán predseda, že nie ste právnik a neviete sa teraz vyjadriť k tomu, či to je v rozpore s dohovorom, alebo nie. Pán predseda, to je váš prvý návrh zákona. Vy ste iný zatiaľ nedali, okrem imunity. Ja som predpokladal, že tým pádom vás dobre pripravili vaši poradcovia, či je v súlade vôbec s našimi medzinárodnými záväzkami a európskym dohovorom. Ja som v tomto odosobnený. Pán predseda, ak by som nebol, tak nemôžem hlasovať za, nehnevajte sa. Ak by som hlasoval podľa toho, kto ten návrh predkladá, a beriem to, že to nie je úprimné, lebo ste zatiaľ nevysvetlili ani jedným slovom zmenu vášho názoru, tak by som nehlasoval za. Ja hlasujem za práve preto, že idem podľa obsahu, a nie podľa toho, kto návrh predkladá. Posledná poznámka, vyzývam vás na verejnú diskusiu, pán predseda, v médiách o imunite. Ak máte naozaj odvahu, energiu, argumenty, príďte, pán predseda, aby sme verejne diskutovali... (Prerušenie vystúpenia časomierou.)
Pellegrini, Peter, predseda NR SR (2015-04-22):
Ďakujem. Pán predseda Duchoň.
Danko, Andrej, predseda NR SR (2017-12-05):
Pán poslanec Šuca.
Hrnčiar, Andrej, doterajší podpredseda NR SR (2020-03-20):
Ján Kvorka.
Zmajkovičová, Renáta, podpredsedníčka NR SR (2014-10-23):
Ďakujem, pán poslanec. Na vašu interpeláciu ústne bude reagovať pán minister dopravy. Nech sa páči.
Kvorka, Ján, poslanec NR SR (2019-11-27):
Pán predsedajúci, sme v treťom čítaní. Otvorte, prosím, rozpravu.
Zajačik, Vladimír, poslanec NR SR (2020-07-23):
Aha, dobre, ďakujem. Ja len veľmi krátko. Pani Vaľová, z vašej, z vašich úst počuť niečo o česti a morálke je naozaj úžasné. Ďakujem.
Mihál, Jozef, poslanec NR SR (2016-09-23):
Tak ja budem reagovať hneď na tú prvú otázku, ktorú položil Eugen Jurzyca. Ako kde beriem tú energiu, no beriem ju z tých dvoch mojich malých detí, ktoré ma teraz čakajú, kedy konečne tatino zase príde večer domov a spoločne si pozrieme toho Smejka a Tanculienku a bude mi lepšie.
Grendel, Gábor, podpredseda NR SR (2023-02-10):
V rozprave teraz vystúpi pán poslanec Vladimír Ledecký.
Glváč, Martin, podpredseda NR SR (2018-10-17):
Ďakujem. S faktickou poznámkou nikto. Končím možnosť prihlásiť sa. Ďalšia v rozprave, pani poslankyňa Dubačová.
Jurinová, Erika, podpredsedníčka NR SR (2015-04-22):
Ďakujem za slovo. Ja by som chcela kolegovi Kadúcovi poďakovať za to, že naozaj pripomenul jedno riešenie, ktoré bolo podávané v tomto parlamente pred dvoma rokmi. Kolegovia, pred dvoma rokmi tu bolo riešenie, ktoré je zahrnuté teraz vo vašom obchodnom zákone, respektíve v článku, ktorý sa týka reštrukturalizácie. Vtedy to bola reakcia na problematiku nevyplácania miezd. Navrhovala som, aby skupina zamestnancov mohla byť ohlasovateľom konkurzu, alebo podať návrh na konkurz alebo reštrukturalizáciu, ale čo je dôležité, aby boli oslobodení od platby. Vtedy jeden poslanec SMER-u zahlasoval za, aj to si myslím, že omylom. Ostatní boli buď proti, alebo sa zdržali. Takže fakt, ak tuná niekto bude hovoriť, že opozícia nedávala žiadne návrhy, tak len možno retrospektívne sa pozrite na všetky podávané zákony, ktoré opozícia dávala a vstúpte si aj vy do svedomia. Takže som rada na jednej strane, že došlo k dohode skupiny podnikateľov a živnostníkov na stretnutí s premiérom, že všetky zainteresované strany podpísali nejaké memorandum, ktoré sa bude platiť. Ja len chcem upozorniť, že toto nie je koniec. Toto sa začína akoby nová etapa. Podľa mňa sa vytvoril do istej miery aj precedens, na základe ktorého budú určite aj iné firmy chcieť, aby sa podobne, ako pri Váhostave, zainteresovala do takýchto procesov vláda. A podľa mňa celkom legitímne. Pokiaľ vláda nedokáže dobre a transparentne nastaviť prostredie, tak potom nezostáva nič iné ľuďom, aby naozaj tlačili a tlačili. A vidíme, že dnes tento tlak... (Prerušenie vystúpenia časomerom.)
Matej, Ondrej, poslanec NR SR (2010-08-10):
Ďakujem pekne, pán podpredseda, za slovo. Vážený pán poslanec, pri vašom vystúpení som si pozrel Ústavu Slovenskej republiky, piata hlava Zákonodarná moc, prvý oddiel, čl. 72, kde sa píše: „Národná rada Slovenskej republiky je jediným ústavodarným a zákonodarným orgánom Slovenskej republiky.“ Trasie sa mi z toho hlava, keď to sám čítam, lebo z vášho vystúpenia som mal pocit, že ste miestami išli na úroveň staničného bufetu, kde je asi ešte lepšia kultúra vyjadrovania. Ja nemám rád demagógiu, nemám rád populizmus, mám rád fakty. Faktom je, že vaša vláda dostala do vienka krajinu s deficitom pod tri percentá. Faktom je, že ju vracia s osempercentným deficitom. Faktom je, že ste sľubovali diaľnice do roku 2010. Faktom je, že nebudú do roku 2010, to všetci vieme. A faktom je, že ste si do programového vyhlásenia vlády na vaše obdobie dali vetu: „Prísne dodržiavanie pravidiel pri nakladaní s verejnými zdrojmi a ich dôslednú kontrolu a vyhodnocovanie efektívnosti nakladania s nimi.“ To je citát z vášho programového vyhlásenia. Faktom je, že krajina čelí najvyššej dlhovej zaťaženosti v novodobej histórii Slovenskej republiky. Pán poslanec, faktom je, že vaša vláda dostala do vienka plnú chladničku. A faktom je, že tú chladničku vracia prázdnu, otázne je, či aj tú ste neukradli. Ďakujem pekne. (Potlesk.)
Marcinčin, Anton, poslanec NR SR (2010-12-15):
... Národnej rady k petícii proti diskriminácii slovenského piva, tlač 176. Národná rada Slovenskej republiky berie na vedomie petíciu proti diskriminácii slovenského piva, tlač 176.
Galko, Ľubomír, poslanec NR SR (2015-11-10):
Ďakujem pekne. Pán kolega Číž, no musím sa vám priznať, že vy ma iritujete, keď nás častokrát mentorujete, a na druhej strane sa vám stáva, že vykrikujete odtiaľ ako nepríčetný, spoza toho podpredsedníckeho miesta. Ale ja napriek tomu, že vtedy na vás zakričím odtiaľto, aby ste to nerobili, tak k vám prechovávam určitú úctu, je to pravdepodobne vzhľadom k veku, a úctu k vašim šedinám. Chcel by som vás poprosiť, aby ste neznižovali ten svoj kredit, ktorý máte u mňa, lebo proste mám pocit, že si z nás robíte srandu. Tá pani Jánošová hovorila pravdu. Ona nič nedementovala. Ona v následnom videu povedala, že ju nahováral, aby nahrala to video s cieľom, aby ho speňažil. Ona nedementovala, že to nie je pravda. Pozrite si, alebo si prečítajte tie ďalšie videá, čo ten váš psychopat, ktorého necháte voľne behať po ulici, stváral tomu dievčaťu. Nútil ju chodiť so zbraňami, hajlovať. Keď sa niekomu niečo stane, tak to máte na svedomí. Opakujem, keď sa niekomu niečo stane, tak to máte na svedomí. Prosím vás pekne, ani nechoďte do tejto témy, lebo z tohto bude ešte raz tak obrovský prúser, že tohto človeka necháte behať po slobode, že sa z toho všetci nespamätáme. A ešte druhú poznámku vo faktickej poviem, aby som stihol. Aj Rómku mám za asistentku, za 150 euro. To je ďalšia z tých asistentov, ktorá dôjde o prácu, ktorá mi tu chodí pre poštu a robí činnosti, ktoré vie urobiť. Stiahnite ten pozmeňovák. Ďakujem pekne.
Grendel, Gábor, podpredseda NR SR (2022-06-16):
Pán poslanec má doplňujúcu otázku, nech sa páči.
Klus, Martin, poslanec NR SR (2018-09-20):
Ďakujem pekne za tieto podporné slová. No je to práve o tej vyššej legitimite, ktorú získajú práve poslanci Európskeho parlamentu. Akiste ani oni nie sú nadšení s tým, že idú do Bruselu, respektíve Štrasburgu s 13-percentným mandátom. To znamená, že až 87 % občanov tejto krajiny nemalo záujem sa vyjadriť k tomu, čo alebo kto nás reprezentuje a v akom duchu nás reprezentuje. Takže aj toto je jedna z možností ako na to. Som presvedčený o tom, že keď občania už budú vo volebnej miestnosti, prídu voliť prezidenta Slovenskej republiky, nenechajú si príležitosť ujsť, aby volili aj poslancov Európskeho parlamentu. A keďže sa odhaduje, že takéto voľby nás stoja od 8 do 12 mil. eur, tak je zrejmé, že táto suma peňazí sa akiste ministrovi financií do budúcnosti zíde a ušetríme tým pomerne značné množstvo prostriedkov na úplne iné kapitoly. Takže zabijeme, ako sa hovorí, dve muchy jednou ranou a tu naozaj asi niet veľmi o čom debatovať. A verím tomu, že bude tento návrh zákona podporený. Ďakujem.
Pellegrini, Peter, predseda NR SR (2023-11-21):
Pán poslanec Ježík.
M. Damborská, poslankyňa: (2007-10-26):
Ale jednoducho my si vyprosujeme a odmietame počúvať v médiách neustále osočovanie a ataky, útoky na Slovenskú národnú stranu. V posledných obdobiach sa vyjadrujú v médiách politici za Stranu maďarskej koalície v tom zmysle, že Slovenská národná strana pomaly nemá čo robiť teda na politickej scéne, tobôž nie v Národnej rade Slovenskej republiky. Je veľmi smutné, že sa potiera existencia Slovenskej národnej strany ako najstaršej politickej strany, ktorej národný program bol vždy a je aj bude hájiť národné záujmy Slovenska. Veľmi sa však nečudujem, pretože v minulých dvoch volebných obdobiach sa Strana maďarskej koalície stala radcami vládnej koalície a udávala tón smerovania Slovenska, podotýkam, ale že vo svoj prospech. Ja sa ospravedlňujem, ja to musím povedať, pretože už veľmi dlho je to v mojej duši, a ja to povedať musím. Tak prosím vás pekne, skutočne nie sme proti nikomu. Máme sa všetci radi, ale jednoducho odtiaľ-potiaľ. Strana maďarskej koalície za bývalej vlády si zrekonštruovala svoje školy. Do našich škôl na južnom Slovensku, aj vôbec teda v celom Nitrianskom kraji, na celom Slovensku tečie. Zrekonštruovali si múzeá, sochy, busty, pamätné tabule rôznych maďarských potentátov, pričom keď starosta slovenskej... (Prerušenie vystúpenia časomierou.)
Kaník, Ľudovít, poslanec NR SR (2015-01-29):
Tak zhrnujúc by sa dalo povedať alebo vyjadriť to, čo tu zaznelo od vládnych poslancov, asi tak, že „ja do vás chlebom, vy do mňa kameňom“. Ale tak je to typické, pretože od vás sa argumenty a informácie odrážajú ako od steny a stále si hudiete svoje. Nepočúvate, nepolemizujete s tým, čo bolo, len tak tie floskuly stále tie isté sa hádžete. Nuž čo sa dá robiť. Na tých pár vecí, ktoré zazneli, zasa sa pokúsim v krátkom čase zareagovať. Pani poslankyňa Tomanová, správne ste povedali a poukázali na to, aj najprv potvrdili ste, že zo šesťdesiatky sa stala šestka, čo je teda nekvalifikované a veľmi škodlivé to bolo, ale hlavne to, že tie správcovské spoločnosti samotné začali, pretože videli vývoj vo svete, zbavovať sa rizikovejších aktív, správne, a ešte pred tým, samozrejme, pretože sa správali zodpovedne. Veď to nie sú nejakí dobrodruhovia, ktorí pália od pásu. Začali sa toho zbavovať, pretože videli riziká, a preto tu nedošlo ani k prepadu a tým pádom vôbec nebolo potrebné nasadzovať tie hlúpe legislatívne zmeny, ktoré mali za následok, že keď kríza pominula, nemohli zasa nakúpiť ziskové aktíva, pretože nesmeli to urobiť, a tým ľudia prišli o to zhodnotenie. Viete, v tom je ten problém. Pán poslanec Martvoň, tie isté poplatky, ako boli vtedy z hľadiska štruktúry, sú aj dnes, nič sa na tom nezmenilo, len teraz pribudol poplatok za výnos, za dosiahnutý výnos, to znamená podiel z dosiahnutého výnosu, ktorý vtedy nebol. Toto, čo ste vy nasplietali, neviem, kde ste nabrali. A, pán poslanec Jasaň,... (Prerušenie vystúpenia časomerom.)
V. Novotný, poslanec: (2009-12-03):
Áno, máte pravdu aj v tom, že môže existovať iba jedna zdravotná poisťovňa a v polovici európskych krajín aj existuje iba  jedna zdravotná poisťovňa. Dokonca môže existovať aj skutočnosť, že neexistuje vôbec zdravotná poisťovňa a dokonca si viem predstaviť aj skutočnosť, aby z plurality vznikla jedna zdravotná poisťovňa. Len sa chcem opýtať, keď je to v Európe také bežné, prečo má Európska komisia problém so zákazom zisku, prečo bude mať Európska komisia problém s obídením hospodárskej súťaže. Prečo to pán minister Raši a vláda Slovenskej republiky robí ako Hugo Chávez? To je môj problém. Prečo to robia ako za Gottwalda? Ďakujem pekne.
V. Veteška, podpredseda NR SR: (2005-06-22):
návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o právnej spolupráci v občianskych a obchodných veciach . Návrh vlády ste dostali ako tlač 1001 a spoločná správa je tlač č. 1001a. Prosím teraz, aby pán minister Lipšic uviedol tento návrh zmluvy a prosím, aby sa ujal slova.  Kde sa nám stratil pán minister Lipšic? Vymeníme  poradie, keď súhlasíte, keď pán Lipšic  opustil na chvíľočku miestnosť, aby sme pružne využili čas. Pán minister Palko uvedie rokovanie druhé a tretie čítanie návrhu na vyslovenie súhlasu Národnej rady Slovenskej republiky s uzavretím Dohody medzi Slovenskou republikou a Rakúskou republikou o zmene Zmluvy medzi Československou socialistickou republikou a Rakúskou republikou o spoločných štátnych hraniciach z 21. decembra 1973 (tlač 1174) a spoločná správa 1174a. Nech sa páči, pán minister vnútra.
Grendel, Gábor, podpredseda NR SR (2020-11-12):
Pani poslankyňa Letanovská.
R. Raši, minister zdravotníctva SR: (2009-04-23):
Ďakujem pekne.
Pellegrini, Peter, podpredseda NR SR (2020-07-14):
Pán poslanec Šefčík.